《期友不至》
元代·吕诚

长日閒吟步紫苔，流光转眼熟黄梅。雄风豪雨将春去，浊垢深泥少客来。

老柘叶稀愁茧瘦，草田水漫厌鹃催。题诗问讯王文学，怀抱何时一笑开。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。